**Vau Dejes – Si një destinacion turistik**

Projekti “Vau Dejes – Si një destinacion turistik” konsiston në zhvillimin e rajonit të Vau Dejes si një destinacion tërheqës turistik me bazë komunitetin, përmes zhvillimit të infrastrukturës, informacionit turistik, ngritjes së kapaciteteve dhe promovimin si një model i integruar dhe i qëndrueshëm për rritjen e numrit të turistëve që vizitojnë zonën, rritjen e punësimit, ngritjen e bizneseve të reja duke kontribuar për një cilësi më të mirë për jetën e banorëve vendas.

Ky projektet mbështetet nga Bashkimi Europian përmes programit “EuropeAid Programme” dhe zbatohet nga konsorciumi i përbërë nga Bashkia Vau Dejes, si aplikant kryesor dhe Qendra për Promovimin e Konkorrueshmërisë si bashkë-aplikues.

**Grupet kryesore të synuara të projektit përfshijnë:**

1. Të rinjtë dhe gratë, veçanërisht ato kryefamiljare, me më pak akses në punësim, gjithashtu dhe përsonat me aftësi të kufizuara

2. Stafin e Bashkisë me lidhje të drejtpërdrejtë me problematikat përkatëse të projektit.

**Rezultatet e pritura të projektit janë:**

1. Përmirësimi i informacionit turistik, sinjalistika turistike dhe promovimi i turizmit

2. Zhvillimi i kapaciteteve në turizëm, mikpritjen, artizanatin dhe sipërmarrjen

3. Përmirësimin e aftësive të stafit të bashkisë mbi planifikimin, hartimin dhe menaxhimin e programeve të zhvillimit, turizmit si dhe ndërgjegjësimin e publikut.

**Gjithashtu projekti synon një ndikim të lartë në tre drejtime:**

1.Përmirësimin e imazhit të rajonit të Vau Dejes si destinacion turistik dhe rritjen ekonomike, duke rritur numrin te turistëve që vizitojnë zonën, me 15-20% pas vitit të dytë të zbatimit të projektit.

2.Rritjen e punësimit dhe vetëpunësimit në shërbimet turistike dhe mikpritjen, aktivitetet kulturore dhe aktivitete të tjera mbështetëse për orientimin e të rinjve në aktivitete të ligjshme ekonomike.

3.Planifikimin dhe bashkërendimin e praktikave të programit, Planin e Zhvillimit të Turizmit dhe konceptin e turizmit me bazë komunitare brenda Bashkisë Vau Dejes.

Kohëzgjatja e projektit është 30 muaj, Tetor 2022 – Mars 2025